62019TO0562(01)_INF
2023 m. balandžio 25 d. Bendrojo Teismo (aštuntoji kolegija) nutartis
Klein / Komisija
(Byla T‑562/19 RENV)
„Ieškinys dėl neveikimo – Medicinos prietaisai – Direktyvos 93/42/EEB 8 straipsnio 1 ir 2 dalys – Procedūra pagal apsaugos nuostatą – Valstybės narės pranešimas apie sprendimą uždrausti pateikti į rinką medicinos prietaisą – Komisijos sprendimo nebuvimas – Direktyvos 93/42 panaikinimas – Reglamento (ES) 2017/745 94–97 straipsniai – Rinkos priežiūros priemonės – Akivaizdžiai pagrįstas ieškinys“
Ieškinys dėl neveikimo – Komisijos pareiga imtis veiksmų – Procedūra pagal apsaugos nuostatą – Komisijos neveikimas po valstybės narės pranešimo apie sprendimą uždrausti pateikti į rinką medicinos prietaisą – Pareiga konsultuotis su susijusiomis šalimis dėl šio draudimo pateisinimo – Neveikimas
(SESV 265 straipsnis; Tarybos direktyvos 93/42 8 straipsnio 1 ir 2 dalys)
(žr. 18–20, 23 punktus, rezoliucinės dalies 1 punktą)
Rezoliucinė dalis
1.
Europos Komisija neįvykdė įsipareigojimų pagal 1993 m. birželio 14 d. Tarybos direktyvos 93/42/EEB dėl medicinos prietaisų 8 straipsnio 2 dalį, nes nesiėmė veiksmų per 1998 m. sausio 7 d. Vokietijos Federacinės Respublikos inicijuotą procedūrą pagal apsaugos nuostatą ir nepriėmė sprendimo dėl „Inhaler Broncho Air®“ prietaiso pagal Direktyvą 93/42/EEB, pakeistą 2017 m. balandžio 5 d. Europos Parlamento ir Tarybos reglamentu (ES) 2017/745 dėl medicinos priemonių, kuriuo iš dalies keičiama Direktyva 2001/83/EB, Reglamentas (EB) Nr. 178/2002 ir Reglamentas (EB) Nr. 1223/2009 ir kuriuo panaikinamos Tarybos direktyvos 90/385/EEB ir 93/42/EEB.
2.
Komisija padengia apeliaciniame procese (byla C‑430/20 P) Teisingumo Teisme ir pradiniame procese (byla T‑562/19) bei procese dėl perdavimo (byla T‑562/19 RENV) Bendrajame Teisme patirtas bylinėjimosi išlaidas.